CELEX: 31973R2910
Language: el
Date: 1973-10-23 00:00:00
Title: Κανονισμός (EOK) αριθ. 2910/73 του Συμβουλίου της 23ης Οκτωβρίου 1973 περί τροποποιήσεως του κανονισμού αριθ. 79/65/EOK «περί της χρήσεως των λογιστικών στοιχείων, του πεδίου παρατηρήσεως και του αριθμού των λογιστικών εκμεταλλεύσεων που πρέπει να λαμβάνονται υπόψη στο δίκτυο γεωργικής λογιστικής πληροφορήσεως της Ευρωπαϊκής Οικονομικής Κοινότητας»

Avis juridique important

|

31973R2910

Κανονισμός (EOK) αριθ. 2910/73 του Συμβουλίου της 23ης Οκτωβρίου 1973 περί τροποποιήσεως του κανονισμού αριθ. 79/65/EOK «περί της χρήσεως των λογιστικών στοιχείων, του πεδίου παρατηρήσεως και του αριθμού των λογιστικών εκμεταλλεύσεων που πρέπει να λαμβάνονται υπόψη στο δίκτυο γεωργικής λογιστικής πληροφορήσεως της Ευρωπαϊκής Οικονομικής Κοινότητας»  

Επίσημη Εφημερίδα αριθ. L 299 της 27/10/1973 σ. 0001 - 0003 Φινλανδική ειδική έκδοση: Κεφάλαιο 3 τόμος 5 σ. 0170  Ελληνική ειδική έκδοση: Κεφάλαιο 03 τόμος 10 σ. 0031  Σουηδική ειδική έκδοση: Κεφάλαιο 3 τόμος 5 σ. 0170  Ισπανική ειδική έκδοση: Κεφάλαιο 03 τόμος 7 σ. 0078  Πορτογαλική ειδική έκδοση : Κεφάλαιο 03 τόμος 7 σ. 0078 

ΚΑΝΟΝΙΣΜΟΣ (ΕΟΚ) αριθ. 2910/73 ΤΟΥ ΣΥΜΒΟΥΛΙΟΥ της 23ης Οκτωβρίου 1973 περί τροποποιήσεως του κανονισμού αριθ. 79/65/ΕΟΚ "περί της χρήσεως των λογιστικών στοιχείων, του πεδίου παρατηρήσεως και του αριθμού των λογιστικών εκμεταλλεύσεων που πρέπει να  λαμβάνονται υπόψη στο δίκτυο γεωργικής λογιστικής πληροφορήσεως της Ευρωπαϊκής Οικονομικής Κοινότητος"ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 43,  την πρόταση της Επιτροπής,  τη γνώμη της Συνελεύσεως,  Εκτιμώντας:  ότι ο κανονισμός αριθ. 79/65/ΕΟΚ του Συμβουλίου της 15ης Ιουνίου 1965 περί δημιουργίας δικτύου γεωργικής λογιστικής πληροφορήσεως επί των εισοδημάτων και της οικονομίας των γεωργικών εκμεταλλεύσεων στην Ευρωπαϊκή Οικονομική Κοινότητα(1), όπως  τροποποιήθηκε από τον κανονισμό (ΕΟΚ) αριθ. 2835/72(2), προβλέπει ιδίως τη χρήση των λογιστικών στοιχείων, που προέρχονται από το εν λόγω δίκτυο, προσδιορίζει το υπό παρατήρηση πεδίον του και καθορίζει τον αριθμό των λογιστικών εκμεταλλεύσεων στις  οποίες αναφέρεται- ότι πρέπει να επεκταθεί η χρήση των εν λόγω λογιστικών στοιχείων- ότι η πείρα που απεκτήθη στη διάρκεια των πρώτων ετών λειτουργίας του δικτύου πληροφορήσεως, οδηγεί στον καθορισμό των ορίων του υπό παρατήρηση πεδίου κατά τέτοιο τρόπο, ώστε να αποτελούν αντικείμενό του μόνο οι εκμεταλλεύσεις που έχουν ικανοποιητικό  μέγεθος για να αποτελέσουν αντικείμενο παρατηρήσεως, μέσω της τηρήσεως λογιστικών στοιχείων- ότι σύμφωνα με τον κανονισμό (ΕΟΚ) αριθ. 2835/72, το δίκτυο πληροφορήσεως αναφέρεται σήμερα σε 13 600 λογιστικές εκμεταλλεύσεις- ότι ο αριθμός των λογιστικών εκμεταλλεύσεων πρέπει στο μέλλον να εξασφαλίζει μία ικανοποιητική αντιπροσώπευση του συνόλου  των γεωργικών εκμεταλλεύσεων του υπό παρατήρηση πεδίου- ότι μία αντιπροσώπευση βασισμένη στο 1% περίπου του συνόλου των γεωργικών εκμεταλλεύσεων του εν λόγω πεδίου, είναι ένα ελάχιστο, που θα πρέπει να επιτευχθεί μόλις αυτό είναι δυνατό- ότι ενδιαφέρει,  κατά συνέπεια, να αυξηθεί ο αριθμός των λογιστικών εκμεταλλεύσεων- ότι η αύξηση του αριθμού των λογιστικών εκμεταλλεύσεων πρέπει να κλιμακώνεται βαθμιαία σε χρονικό διάστημα πολλών ετών προκειμένου να επιτραπεί στις εθνικές και περιφερειακές αρχές του δικτύου πληροφορήσεως, να πραγματοποιήσουν αυτή την επέκταση χωρίς  δυσκολίες,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Το κείμενο του άρθρου 1 παράγραφος 3 του κανονισμού αριθ. 79/65/ΕΟΚ αντικαθίσταται από το ακόλουθο κείμενο:  "Τα στοιχεία που συγκεντρώθηκαν βάσει του παρόντος κανονισμού, χρησιμεύουν ιδίως ως βάση για τη σύνταξη από την Επιτροπή των εκθέσεων περί της καταστάσεως της γεωργίας και των γεωργικών αγορών, καθώς και περί των γεωργικών εισοδημάτων εντός της  Κοινότητος, εκθέσεων που υποβάλλονται ετησίως στο Συμβούλιο και στη Συνέλευση, με σκοπό ιδίως τον ετήσιο καθορισμό των τιμών των γεωργικών προϊόντων."  Άρθρο 2  Οι παράγραφοι 1 και 2 του άρθρου 4 του κανονισμού αριθ. 79/65/ΕΟΚ αντικαθίστανται από τις ακόλουθες παραγράφους:  "1. Το πεδίο παρατηρήσεως που προβλέπεται στο άρθρο 1 παράγραφος 2 υπό α), περιλαμβάνει τις γεωργικές εκμεταλλεύσεις που:  - ως προς την οργάνωση της εκμεταλλεύσεως, προσανατολίζονται προς την πώληση,  - αποτελούν τη βάση της κυρίας δραστηριότητος του διαχειριστή της εκμεταλλεύσεως,  - εξασφαλίζουν ετησίως την απασχόληση τουλάχιστον ενός εργάτη (1 ΜΕΔ), ενώ το κατώτατο αυτό όριο είναι δυνατόν να μειωθεί μέχρι 0,75 ΜΕΔ κατά Κράτος μέλος, σύμφωνα με τη διαδικασία που προβλέπει το άρθρο 19.  2. Για τις λογιστικές χρήσεις που αρχίζουν κατά τα έτη 1973 και 1974, ο αριθμός των λογιστικών εκμεταλλεύσεων είναι 13 600. Ο αριθμός αυτός αυξάνεται βαθμιαία με την έναρξη της κάθε μιας από τις 4 λογιστικές χρήσεις, που αρχίζουν κατά τα έτη 1975 έως  1978, για να φθάσει τελικά ως 28 000."  Άρθρο 3  Το κείμενο του άρθρου 23 του κανονισμού αριθ. 79/65/ΕΟΚ αντικαθίσταται από το ακόλουθο κείμενο:  "Προ της 1ης Ιανουαρίου 1980, η Επιτροπή υποβάλλει στο Συμβούλιο πλήρη έκθεση περί της λειτουργίας του δικτύου πληροφορήσεως, συνοδευομένη, ενδεχομένως, από πρόταση για την τροποποίηση των διατάξεων του παρόντος κανονισμού."  Άρθρο 4  Ο κατάλογος των διαμερισμάτων που αναφέρονται στο άρθρο 2 υπό δ) του κανονισμού αριθ. 79/65/ΕΟΚ αντικαθίσταται, όσον αφορά την Ιταλία, από τον κατάλογο που περιλαμβάνεται στο παράρτημα.   Άρθρο 5  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στο Λουξεμβούργο, στις 23 Οκτωβρίου 1973.  Για το Συμβούλιο Ο Πρόεδρος Ib. FREDERIKSEN  (1) ΕΕ αριθ. 109 της 23.6.1965, σ. 1859/65.  (2) ΕΕ αριθ. Ν 298 της 31.12.1972, σ. 47.      ΠΑΡΑΡΤΗΜΑ   ΙΤΑΛΙΑ  1. Piemonte 2. Valle d' Aosta 3. Lombardia 4. Alto Adige 5. Trentino 6. Veneto 7. Friuli - Venezia Giulia 8. Liguria 9. Emilia - Romagna 10. Toscana 11. Umbria 12. Marche 13. Lazio 14. Abruzzi 15. Molise 16. Campania 17. Puglia 18. Basilicata 19. Calabria 20. Sicilia 21. Sardegna